PolyAgent/wiki_georgian_en_parallel_20231101 huggingface dataset:
ლადოგის ტბა

ლადოგის ტბა — ტბა რუსეთის ევროპულ ჩრდილო-დასავლეთ ნაწილში. ლენინგრადის ოლქში. უდიდესია ევროპაში ფართობით 17 700 კმ² (კუნძულებიანად 18.135 კმ²), სიგრძე 219 კმ, საშუალო სიგანე 83 მ, საშუალო სიღრმე 51 მ, მაქსიმალური 230 მ; წყლის მოცულობა 908 კმ3. აუზის ფართობი 276 ათასი კმ². ლადოგის ტბის ქვაბული ტექტონიკური წარმოშობისაა და გარდაქმნილია მყინვარების მიერ. ჩრდილოეთ ნაპირი მაღალი, კლდოვანი, შეჭრილ-შემოჭრილია და დაფარულია ტყით; სამხრეთი — დაბალი და სუსტად დანაწევრებული. ლადოგის ტბაში 660-მდე კუნძულია, დიდი კუნძულებია: რისკალანსარი, მანტსინსარი, კილპოლა, ტულოლანსარი, ვალაამი. ტბაში ჩადის მდინარეები: ვოლხოვი, სვირი, ვუოქსა. გამოდის მდინარე ნევა. წყლის დონის რყევა წლის განმავლობაში საშუალოდ 0,8 მ-ია, უდიდესი - 3 მ-მდე (ივნისსა და ნოემბერში). ღელვის დროს ტალღების სიმაღლე 3 მეტრს აღემატება. შემოდგომაზე ხშირია შტორმი. იცის სეიშები. დინებები ქარისმიერია.
ლადოგის ტბის ზედაპირზე წყლის ტემპერატურა აგვისტოში დაახლოებით 16 °C, მაქსიმალური 25 °C-მდე. ფსკერისპირა წყლის ფენის ტემპერატურა ზამთარში 2-დან 2,5 °C-მდეა, ზაფხულობით 4-5 °C. სანაპირო და ყურეები იყინება დეკემბრის დასაწყისში. ცენტრალური ნაწილი კი იანვარ-თებერვალში. ყინულის საშუალო სისქე 50-60 სმ-ს უდრის, უდიდესი 90-100 სმ. ყინულძვრა ტბის ცენტრალურ ნაწილში მარტში და აპრილის დასაწყისშია. წყლის საშუალო გამჭვირვალობა ცენტრალურ ნაწილში 4,5 მ, უდიდესი - 8 - 10 მ. წყალი მტკნარია. ტბა მდიდარია თევზით: ორაგული, კალმახი, სიგი, ჭაფალა, ფარგა, კაპარჭინა, ქორჭილა, თართი და სხვა. გვხვდება სელაპიც.
ლადოგის ტბა სანაოსნოა და ვოლგა-ბალტიის გზის ნაწილია. სამხრეთ სანაპიროს გასწვრივ მდინარე სვირიდან ნევამდე გაყვანილია სანაოსნო შემომვლები არხი. ტბის ნაპირებზეა ქალაქები: პრიოზერსკი, პეტროკრეპოსტი, ნოვაია-ლადოგა, სორტავალა. ძველად ტბას ნევო ეწოდებოდა. XIII საუკუნეში დაარქვეს ძველი რუსული ქალაქის ლადოგის (IX ს.) სახელი.
იხილეთ აგრეთვე
რუსეთის ტბები
მსოფლიოს უდიდესი ტბების სია
ლიტერატურა
ლენინგრადის ოლქის ტბები
ისრაელის ალმასების ბირჟა

ისრაელის ალმასების ბირჟა — მსოფლიოს ერთ-ერთი გამორჩეული და ყველაზე მსხვილი, მოწინავე ცენტრია ალმასების დამუშავებისა და ბრილიანტებით ვაჭრობის სფეროში. აღნიშნული ალმასების ბირჟა განთავსებულია 4 შენობის კომპლექსში, რამათ განში. ისრაელი ალმასებით ვაჭრობის და ბრილიანტების წარმოების ერთ-ერთი წამყვანი მსოფლიო ცენტრია, ამ მხრივ ის ერთ-ერთ წამყვან ქვეყნად ითვლება.
ისრაელის ალმასების კომპანიები ძვირფასი ხარისხის ალმასის ნედლეულის მსოფლიო მოცულობის მნიშვნელოვან წილს ამუშავებენ. ამ ძვირფასი ქვის დაწახნაგებისა და გაპრიალების აქაურ საწარმოებში, რომლებიც მსოფლიოში მოწინავეებად მიიჩნევა, ალმასის დამუშავების ურთულეს ტექნოლოგიებს იყენებენ, რომელთა დიდი ნაწილი გასაკვირი არა, რომ სწორედ ისრაელშია შექმნილი.
ისრაელშია დიამანტერების ტექნოლოგიური მიღწევები, როგორიცაა: დაწახნაგების ლაზერული დანადგარები, გაპრიალების ავტომატიზებული მოწყობილობები, ავტომატიზებული პროექტირების კომპიუტერული სისტემები და მრავალი სხვა, ეს ყველა მეთოდი დღეისათვის ყველგან გამოიყენება მსოფლიოში.
ისრაელის ალმასების ბირჟა (IDE) 1937 წელს დაარსდა და ამჟამად 3000-მდე წევრს ითვლის, რომლებიც ალმასის ნედლეულის და ბრილიანტების წარმოებას, იმპორტს, ექსპორტს და ვაჭრობას მისდევენ. ბირჟა თავისი წევრებისთვის ქმნის საქმიანობის ისეთ პირობებს, რომ გამყიდველებსაც და მყიდველებსაც საშუალება ჰქონდეთ, მაქსიმალურად კომფორტულ და უსაფრთხო გარემოში განახორციელონ გარიგებები; ეს ეხება როგორც სავაჭრო დარბაზებს, ისე ბირჟის წევრების კერძო ოფისებს.
ალმასების ინდუსტრიიდან ისრაელის ბიუჯეტი მაქსიმალურ შემოსავალს იღებს. ისრაელის ბრილიანტების ბირჟის წლიური ბრუნვა დაახლოებით 10 მილიარდ დოლარს აღწევს. ამ დარგში რა თქმა უნდა ისრაელი ერთ-ერთი მსოფლიო ლიდერია და გარიგებების წლიური რაოდენობა განუხრელად იზრდება.
ბრილიანტები ისრაელის ერთ-ერთი წამყვანი საექსპორტო პროდუქტია. დღეს ეს ქვეყანა არა მარტო ბრილიანტების ერთ-ერთი უმსხვილესი ექსპორტიორია მსოფლიოში, არამედ ალმასის ნედლეულით ვაჭრობის ერთ-ერთი უდიდესი ცენტრიცაა.
ისრაელის ბრილიანტების ბირჟა თავის კლიენტებს ყველანაირ გარანტიას აძლევს ძვირფასი ქვების გაყიდვასა თუ ყიდვასთან დაკავშირებით; მოქმედებს მნიშვნელოვანი ფასდაკლებებიც კომპანიების მხრიდან პოტენციური კლიენტების მოსაზიდად.
აქ შესაძლებელია ნებისმიერი ზომის, ფორმისა და ხარისხის ბრილიანტის შეძენა, იქნება ეს წვრილი, საშუალო, მსხვილი, მრგვალი, ექსტრავაგანტურად ორიგინალური ფორმის თუ სპეციალური დაწახნაგების.
ალმასების ყიდვა-გაყიდვის გარიგება მთელ მსოფლიოში მთავრდება ხელის ჩამორთმევით და ორი სიტყვით ივრითზე:
„მაზალ უბრახა“. ამ სიტყვებით გარიგების მონაწილეები ერთმანეთს ლოცავენ და წარმატებას უსურვებენ.
IDE-ს უზარმაზარი სავაჭრო მოედანი 2 დარბაზისგან შედგება (პირველი განკუთვნილია ალმასებისთვის, მეორე კი ბრილიანტებისთვის). მისი საერთო ფართობი 2,5 ათას კვადრატულ მეტრს უტოლდება. სავაჭრო დარბაზებში ყოველდღიურად ასობით დიამანტერი დებს გარიგებებს ურიცხვ უცხოელ მყიდველთან, რომლებიც ალმასებისა და ბრილიანტების შესაძენად მსოფლიოს ყველა კუთხიდან ჩამოდიან სწორედ ისრაელში.
რესურსები ინტერნეტში
ისრაელის ალმასების კომპანიები
ისრაელის ალმასების ბირჟა
ისრაელი და ალმასი
ისრაელის ეკონომიკა
ისრაელის ტურიზმი
ოპტიკური დისკი

ოპტიკური დისკი
1996 წლიდან ფართო გავრცელება პოვეს კომპაქტ-დისკებმა. დისკის ტევადობა 700 მეგაბაიტია. მასზე ჩაწერილი ინფორმაცია იკითხება დიდი სიჩქარით. ისინი მოხერხებულნი არიან დიდი ინფორმაციის გასავრცელებლად.
ბაზარზე გავრცელებულია შემდეგი ტიპის კომპაქტ დისკები და მისი წამკითხველები: CD-R, CD-RW, DVD-R, DVD-RW.
CD-R მოწყობილება საშუალებას გვაძლევს მოვახდინოთ მისი მრავალჯერ წაკითხვა, ასევე ეს მოწყობილობა კითხულობს, RW დისკებსაც. R დისკზე შესაძლებელია ინფორმაციის მხოლოდ ერთხელ ჩაწერა.
CR-RW მოწყობილობა საშუალებას გვაძლევს ჩავწერით და წავიკითხოთ R და RW დისკები. RW დისკზე ინფორმაციის მრავალჯერ ჩაწერა/წაშლაა შესაძლებელი.
DVD-R — CD-R-ის ანალოგიურია მხოლოდ ერთი განსვავებით, რომ DVD დისკებზე ეტევა გაცილებით მეტი ინფორმაცია, ვიდრე R დისკებზე, მასზე R დისკის ანალოგიურად მხოლოდ ერთხელაა შესაძლებელი ინფორმაციის ჩაწერა.
DVD-RW — CD-RW-ს ანალოგიურია.
კომპიუტერი
et:Optiline andmekandja
თამაზ პეტრიაშვილი

თამაზ პეტრიაშვილი (დ. 18 ივნისი, 1969, ახალციხე) — ქართველი იურისტი, პოლიტიკოსი.
დაამთავრა საქართველოს რესპუბლიკის ჰუმანიტარულ–ტექნიკური უნივერსიტეტი. 2008-2012 წლებში იყო საქართველოს მე-7 მოწვევის პარლამენტის წევრი (ახალციხის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“.
რესურსები ინტერნეტში
დაბადებული 18 ივნისი
დაბადებული 1969
საქართველოს VII მოწვევის პარლამენტის წევრები
საქართველოს რესპუბლიკის ჰუმანიტარულ–ტექნიკური უნივერსიტეტის კურსდამთავრებულები
ახალციხეში დაბადებულები
ფილიპ სეიმურ ჰოფმანი

ფილიპ სეიმურ ჰოფმანი (დ. 23 ივლისი, 1967, ფეირპორტი — გ. 2 თებერვალი, 2014, ნიუ-იორკი) — კინოსა და თეატრის ამერიკელი მსახიობი, რეჟისორი. 2006 წელს ოსკარის პრემიის ლაურეატი გახდა მთავარი როლისთვის ფილმში „კაპოტე“. მიიჩნევა მისი თაობის ერთ-ერთ საუკეთესო ამერიკელ მსახიობად.
ბიოგრაფია
ჰოფმანის დედა მერილინ ო'კონორი ადვოკატი და სამოქალაქო უფლებათა აქტივისტი, ხოლო მამა გორდონ ჰოფმანი — კომპანია ქსეროქსის ერთ-ერთი აღმასრულებელი დირექტორი იყო. ჰყავს ორი და, ჯილი და ემილი, და ძმა, გორდონ ჰოფმანი. მამა წარმოშობით გერმანელი პროტესტანტია, დედა კი — კათოლიკე. მშობლებს ჰოფმანი რომელიმე რელიგიური ტრადიცით არ აღუზრდიათ. ჰოფმანი ცხრა წლის იყო, როდესაც მისი მშობლები გაიყარნენ.
ჰოფმანი 1984 წელს ნიუ-იორკის შტატის ხელოვნების საზაფხულო სკოლის თეატრალურ კურსებს დაესწრო. ხოლო დრამატურგიაში ბაკალავრის ხარისხი ნიუ-იორკის უნივერსიტეტში მიიღო 1989 წელს.
მისი კარიერა ძირითადად დამოუკიდებელ კინოფილმებში ეპიზოდური როლებით შეიქმნა. მთავარ როლს ის მხოლოდ 2003 წელს იღებს ფილმში „შეპყრობილი“. ჰოფმანის ყველაზე მნიშვნელოვანი და წარმატებული როლი იყო 2005 წლის ფილმში „კაპოტე“, რისთვისაც მან დაიმსახურა ოსკარის, ოქროს გლობუსისა და BAFTA-ს ჯილდოები მამაკაცის როლის საუკეთესო შესრულებისთვის.
2014 წლის 2 თებერვალს მსახიობი ნიუ-იორკში, საკუთარ სახლში გარდაცვლილი იპოვეს. პოლიციის თანახმად, ჰოფმანი ნარკოტიკების გადაჭარბებული დოზის მიღების გამო გარდაიცვალა.
ფილმოგრაფია
რესურსები ინტერნეტში
სქოლიო
ამერიკელი მსახიობები
ოსკარის მფლობელი კინომსახიობები
დაბადებული 23 ივლისი
დაბადებული 1967
გარდაცვლილი 2 თებერვალი
გარდაცვლილი 2014
გერმანელი ამერიკელები
გიორგი ლვოვი

გიორგი ლვოვი (დ. 2 ნოემბერი [ძვ. სტ. 21 ოქტომბერი], 1861, დრეზდენი — გ. 7 მარტი, 1925, პარიზი) — რუსი საზოგადო და სახელმწიფო მოღვაწე; თავადი.
დაამთავრა მოსკოვის უნივერსიტეტის იურიდიული ფაკულტეტი (1885). მსხვილი მიწათმფლობელი; ტულის გუბერნიის მიწების უპრავის თავმჯდომარე. 1912 წლიდან პარტიის „პროგრესისტები“ მოსკოვის კომიტეტის წევრი.
თებერვლის რევოლუციის შემდეგ პირველი დროებითი მთავობის მინისტრთა საბჭოს თავმჯდომარე და საგარეო საქმეთა მინისტრი, ასევე ხელმძღვანელობდა პირველ კოალიციურ მთავრობას. ოქტომბრის რევოლუციის შემდეგ საფრანგეთში გადაიხვეწა, სადაც 1918–1920 წლებში პარიზში რუსეთის პოლიტიკური კრების მეთაური იყო.
რესურსები ინტერნეტში
Статья в энциклопедии «Кругосвет»
Д.и.н. Г. Иоффе Русский либерал. Премьер-министр Временного правительства —князь Львов. // «Наука и жизнь», 2006, № 4.
Lvov, Prince George Eugenievich, ბრიტანიკა
Publishers of Lvov's biographies
князь Львов Георгий Евгеньевич //www.praviteli.org
რუსეთის პრემიერ-მინისტრები
დაბადებული 2 ნოემბერი
დაბადებული 1861
გარდაცვლილი 7 მარტი
გარდაცვლილი 1925
Mont Rogneux

Mont Rogneux is a mountain of the Swiss Pennine Alps, overlooking Liddes in the canton of Valais. It is a mountain located north of the Petit Combin and Grand Combin. Facing the Verbier ski resort and neighbouring the Bruson lifts.
References
External links
Mont Rogneux on Hikr
Mountains of the Alps
Alpine three-thousanders
Mountains of Switzerland
Mountains of Valais
ეგვიპტე 1928 წლის ზაფხულის ოლიმპიურ თამაშებზე

ეგვიპტე 1928 წლის ზაფხულის ოლიმპიურ თამაშებზე
ეგვიპტემ ზაფხულის ოლიმპიურ თამაშებზე მეოთხედ იასპარეზა 1928 წელს, ნიდერლანდების დედაქალაქ ამსტერდამში. ამ თამაშებზე მათ სხვადასხვა სინჯის 4 მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1928 წლის ზაფხულის ოლიმპიურ თამაშებზე
ეგვიპტე ზაფხულის ოლიმპიურ თამაშებზე
აფრიკის ქვეყნები ზაფხულის ოლიმპიურ თამაშებზე
დორის ძიებაში

დორის ძიებაში — ამერიკული სრულმეტრაჟიანი ანიმაციური ფილმი, შექმნილი პიქსარის ანიმაციური სტუდიის მიერ. ფილმის რეჟისორია ენდრუ სტენტონი. მთავარ პერსონაჟებს ახმოვანებენ ალბერტ ბრუკსი, ელენ დეჯენერესი, ედ ონილი, კეიტლინ ოლსონი, ტაი ბურელი, დაიან კიტონი, ევგენი ლევი და ალექსანდერ გულდი.
რესურსები ინტერნეტში
სქოლიო
ინგლისურენოვანი ფილმები
2016 წლის ანიმაციური ფილმები
ამერიკული ანიმაციური ფილმები
ძუკია

ძუკია ან დაინავა — ლიეტუვის ხუთიდან ერთ-ერთი ეთნოგრაფიული რეგიონი.
გეოგრაფია
ძუკია სამხრეთ ლიეტუვაშია და მოიცავს ვარენის მუნიციპალიტეტს, ალიტუსის მაზრას, ალიტუსს, შალჩინიკაის რაიონს, ტრაკაის მუნიციპალიტეტს, ვილნიუსის მაზრას, ლაძიიაის რაიონს, სვენჩიონის სამხრეთსა და ელექტრენაის თვითმმართველობას. რეგიონის ნაწილი პოლონეთშია (ჩრდილო-აღმოსავლეთით) მოქცეული, ნაწილი კი ბელარუსში. ვილნიუსი, გარდინასი, ლიდა და ალიტუსი მხარის უდიდესი ქალაქებია, ეს უკანასკნელი რეგიონის უმთავრეს ქალაქადაც კი მიიჩნეოდა, მაგრამ, ძუკიას პოლიტიკური სტატუსი არასდროს ჰქონია. ლიეტუვა ხუთ ეთნოგრაფიულ რეგიონად არის დაყოფილი, რაც სოფლის ცხოვრების წესით, ფოლკლორით, სალაპარაკო ენაში განსხვავებებით გამოირჩევა. ძუკიის ჩრდილოეთით აუქშტაიტიის რეგიონია. ძუკიის დიდი ნაწილი ტყეებით არის დაფარული, ამდენად, მცხოვრებთა სიმჭიდროვე კვადრატულ კილომეტრზე 4 კაცს შეადგენს. აქვეა ქვეყნის უდიდესი ჭაობი ჩეპკელიუ.
ძუკიაშია ლიეტუვის ეროვნული პარკების უმეტესი ნაწილი თავმოყრილი.
ისტორია
ყველაზე პირველი ლიეტუვური ხელნაწერები ძუკიური დიალექტით მე-16 საუკუნით თარიღდება. ეს დიალექტი ედება საფუძვლად ვილნიუსის მეტყველებას, შემდგომ კი, საერთოდ, ლიტერატურულ ლიეტუვურ ენას.
ლიეტუვის ისტორია
ალექსანდრე ლუარსაბის ძე

ალექსანდრე ლუარსაბის ძე (ბაგრატიონი) (გ. 1711) — ქართველი სამხედრო მოღვაწე, ვახტანგ V-ის ძის, ლუარსაბის შვილი.
მსახურობდა ირანში; იყო შაჰის კარზე მყოფი ქართლის მეფის გიორგი XI-ის ნაცვალი ქირმანში, შემდეგ ავღანეთში. მეთაურობდა ავღანეთისა და ქირმანის ჯარების ქართულ რაზმებს (დაახლოებით 2 ათასი კაცი). ებრძოდა სპარსელთა წინააღმდეგ მირ ვაისის მეთაურობით აჯანყებულ ავღანელ და ბელუჯ ტომებს, დაიღუპა ყანდაართან ბრძოლაში.
ლიტერატურა
ქართველი სამხედრო მოღვაწეები
გარდაცვლილი 1711
მუხრანელების სამეფო შტო
ქართველები ირანში
ძვ. წ. 319

ძვ. წ. 319
მოვლენები
დაიბადნენ
გარდაიცვალნენ
ანტიპატრე — მაკედონელი მხედართმთავარი (დ. ძვ. წ. 397)
პარამო (ლუგო)

პარამო (ლუგო)
პარამო — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლუგოს პროვინციის სარიის კომარკის შემადგენლობაში. ფართობი — 75 კმ². მოსახლეობა — 1344 კაცი (2020 წ.).
იხილეთ აგრეთვე
ლუგოს მუნიციპალიტეტები
რესურსები ინტერნეტში
პარამოს მუნიციპალიტეტის ოფიციალური საიტი
სქოლიო
ლუგოს მუნიციპალიტეტები
ლუგოს ქალაქები
Khachik, Armenia

Khachik, Armenia
Khachik is a village in the Areni Municipality of the Vayots Dzor Province in Armenia, located on the Armenia–Azerbaijan border. The village is the home to the fourth Infantry unit of Vayk Brigade.
Gallery
References
External links
Populated places in Vayots Dzor Province
თომას ჰიუზი (მწერალი)

თომას ჰიუზი (მწერალი)
თომას ჰიუზი, დ. 20 ოქტომბერი, 1822 – გ. 22 მარტი, 1896) — ინგლისელი მწერალი და ადვოკატი.
ლიტერატურის სამყაროში სახელი გაითქვა რომანით „ტომ ბრაუნის სკოლის წლები“ (1856), სადაც რაგბის სკოლაში არსებული წესრიგია აღწერილი. რომანს აგრეთვე მოჰყვა გაგრძელება, „ტომ ბრაუნი ოქსფორდში“ (Tom Brown at Oxford, 1861) – ნაკლებად პოპულარული.
სქოლიო
ინგლისელი მწერლები
ინგლისელი ადვოკატები
ჰაქერი (გუბადლი)

ჰაქერი (გუბადლი)
ჰაქერი — სოფელი აზერბაიჯანში, გუბადლის რაიონში.
რესურსები ინტერნეტში
გუბადლის რაიონის სოფლები
Brunei at the 1988 Summer Olympics

Brunei at the 1988 Summer Olympics
Brunei participated in the Olympic Games for the first time at the 1988 Summer Olympics in Seoul, South Korea. The nation sent one official, but no athletes. It would be eight years later, at the 1996 Games, before athletes from Brunei would compete at the Olympic Games for the first time.
References
Nations at the 1988 Summer Olympics
1988
Oly
Recorded in Tbilisi during the summer of 1993 in Television Studio

Recorded in Tbilisi during the summer of 1993 in Television Studio — ჯგუფ Georgian Dance Empire-ის ალბომი. გამოვიდა 1993 წელს. ჩაიწერა 1993 წლის ზაფხულში, საქართველოს ტელევიზიის სტუდიაში.
სიმღერების სია
Georgian Wrestling
ჯანსულო ჰარალალო
Molly Brown
ოი და ჩემო დაირუჯან
Suicide Girlfriend
ცანგალა და გოგონა
1993 წლის საკონცერტო ალბომები
ირაკლი ჩარკვიანის ალბომები
ფაზისი (მითოლოგია)

ფაზისი (მითოლოგია)
ფაზისი, ფასისი — ბერძნული მითოლოგიის მიხედვით, მდინარის ღმერთი კოლხეთში. ფაზიანიდების საშთამომავლო შტოს ფუძემდებელი.
მითოლოგია
ჰესიოდეს „თეოგონიის“ მიხედვით, ოკეანოსის და ტეთისის ძე.
ერთი-ერთი ვერსიით, ჰელიოსის და ოკეანიდ ოკიროიას ვაჟია.
ის გაოცებული დარჩა საკუთარი დედის აღვირახსნილი მოქმედებით და სიცოცხლეს გამოასალმა. ერინიებისგან დევნილი გადახტა მდინარე არტუროში. ამ ამბის შემდეგ ფაზისის პატივსაცემად მდინარეს ფაზისი ეწოდა. დღესდღეობით მდინარე რიონის სახელწოდებას ატარებს.
გაიუს ვალერიუს ფლაკუსის სიტყვით, ნიმფა აიაია ღმერთებს დახმარებას სთხოვდა, მაგრამ ღმერთებმა მისი თხოვნა უგულებელჰყვეს და კუნძულად გადააქციეს.
გენეალოგია
ლიტერატურა
Esiodo, Teogonia I.340
Pseudo-Plutarco, De Fluviis 5.1
Publio Virgilio Marone, Georgiche IV.367
Claudio Claudiano, Invectiva in Eutropium II.575
Gaio Valerio Flacco, Argonautica V.425
რესურსები ინტერნეტში
PHASIS
სქოლიო
ქართული მითოლოგია
დეკაბრისტთა აჯანყება

დეკაბრისტთა აჯანყება — სახელმწიფო გადატრიალების ცდა, რომელიც მოხდა რუსეთის იმპერიის დედაქალაქ პეტერბურგში, 1825 წლის 26 დეკემბერს. ეს აჯანყება წინა მცდელობებისგან განსხვავდებოდა მონაწილეთა დიდი რაოდენობით — სენატის მოედანზე დაახ. 3 ათასი ჯარისკაცი გამოვიდა. აჯანყებას შეეწირა 1271 ადამიანი, რაც რეკორდია რუსეთში მომხდარ სახელმწიფო გადატრიალებებში დაღუპულთა რაოდენობის მიხედვით. დეკაბრისტები იყვნენ რუსი თავადაზნაური რევოლუციონერები, რომლებიც იბრძოდნენ ბატონყმობისა და თვითმპყრობელობის წინააღმდეგ.
დეკაბრისტები და საქართველო
აჯანყების ჩახშობის შემდეგ მთავრობა კავკასიაში ასახლებდა ოპოზიციურად განწყობილ ახალგაზრდებს. საქართველოში მსახურობდნენ პოეტი ვ.კიუხელბეკერი, ლიტერატორები ე. ლაჩინოვი და პ. მუხანოვი, აგრეთვე ფარული საზოგადოების წევრები ან აჯანყების მონაწილეები: ა. იაკუბოვიჩი, თ. ბაშმაკოვი, ა. ავენარიუსი, დეკაბრისტულ წრეებთან დაახლოებული ა. გრიბოედოვი და სხვ. ისინი ხშირად იკრიბებოდნენ თბილისში და მსჯელობდნენ აქტუალურ პოლიტიკურ და ლიტერატურულ საკითხებზე. მაგ., ვ. კიუხელბეკერი 1821 წლის მიწურულიდან თბილისში მსახურობდა და ხშირად ხვდებოდა თავის მეგობარ ა. გრიბოედოვს. საქართველოს მან რამდენიმე ნაწარმოები მიუძღვნა (ლექსი „ბედმა ალერსი მე არ მარგუნა“, პოემა „იური და ქსენია“ და სხვ.). რუსეთ-ირანის 1826–1828 და რუსეთ-ოსმალეთის 1828–1829 წლების ომების დროს კავკასიაში გადაიყვანეს 65-მდე დეკაბრისტი ოფიცერი, აჯანყების მონაწილე 2 ათასზე მეტი ჯარისკაცი და ამ მოძრაობასთან დაკავშირებული მრავალი მოღვაწე.
დეკაბრისტების გარკვეული გავლენა განიცადეს ქართველი მოღვაწეების 1832 შეთქმულების რადიკალურად განწყობილმა მონაწილეებმა, კერძოდ, სოლომონ დოდაშვილმა და გრიგოლ ორბელიანმა. ამ უკანასკნელმა კ. რილეევის „ნალივაიკოს აღსარება“ ქართულად გადმოაკეთა და ფარული საზოგადოების კრებაზე წაიკითხა. გადმოსახლებულთა შორის იყვნენ ლიტერატორები და ჟურნალისტები, მაგ., ვ. სუხორუკოვი, ა. ვედენიაპინი, გ. ორჟიცკი, ი. ბურცოვი, ნ. ცებრიკოვი, ძმები ბესტუჟევები. 30-იან წლებში მათ შეუერთდათ ს. კრივცოვი, ვ. ნოროვი, ა. კორნილოვიჩი, ა. ოდოევსკი და სხვ. ა. ბესტუჟევმა (მარლინსკი) და ა. ოდოევსკმა მრავალი ფურცელი უძღვნეს საქართველოს და კავკასიას.
ლიტერატურა
Sherman, Russell & Pearce, Robert (2002) Russia 1815–81, Hodder & Stoughton;
Crankshaw, E. (1976). The Shadow of the Winter Palace : Russia's Drift to Revolution, 1825–1917. New York: Viking Press;
ბარამია ლ., დეკაბრისტები საქართველოში, თბ., 1955; რუსი მწერლები საქართველოს შესახებ, შემდგ. ვ. შადური, ტ. 1, თბ., 1949;
სურგულაძე ა., ნიკოლოზ ბარათაშვილის ეპოქა, თბ., 1968.
რესურსები ინტერნეტში
Decembrist exile in Irkutsk
Decembrist exile in Siberia
Online Museum of the Decembrist movement
სქოლიო
სახელმწიფო გადატრიალებები
აჯანყებები რუსეთის იმპერიის წინააღმდეგ
1825
26 დეკემბერი
გაქრები მადათოვზე

გაქრები მადათოვზე
„გაქრები მადათოვზე“ — აკა მორჩილაძის ტრილოგია „მადათოვის“ მეორე წიგნი, რომელშიც ყველაზე ცნობილი ქართული რომანის გმირები კვლავ ხვდებიან ერთმანეთს მადათოვის კუნძულზე 1909 წელს, პირველი შეხვედრიდან ათი წლის შემდეგ. რომანში გაცოცხლებულია XX საუკუნის დასაწყისის საქართველო და რევოლუციამდელი ვნებეთაღელვა.
რესურსები ინტერნეტში
აკა მორჩილაძის ნაწარმოებები
ქართული რომანები
2001 წლის რომანები
ეგვიპტის ოცდამეორე დინასტია

ეგვიპტის ოცდამეორე დინასტია — ძველი ეგვიპტის სამეფო დინასტია. მისი წევრები ეგვიპტეს ძვ. წ. 945 წლიდან მართავდნენ, მათი მმართველობა ძვ. წ. 720 წელს დასრულდა, მათ შემდეგ ეგვიპტეს ოცდამესამე დინასტია მართავდა.
რესურსები ინტერნეტში
ეგვიპტის ოცდამეორე დინასტია
ძველი ეგვიპტის დინასტიები
ეგვიპტის ოცდამეორე დინასტია
Y Not

Y Not — ინგლისელი როკ-მუსიკოს რინგო სტარის მეთხუთმეტე სტუდიური ალბომი. გამოიცა 2010 წლის 12 იანვარს. დისკი გამოსცეს ლეიბლებმა UMe და Hip-O Records.
სიმღერების სია
Fill in the Blanks (რიჩარდ სტარკი, ჯო უოლში) – 3:14
ჯო უოლშის მონაწილეობით
Peace Dream (სტარკი, გერი რაიტი, გერი ნიკოლსონი) – 3:34
The Other Side of Liverpool (სტარკი, დეივ სტიუარტი) – 3:23
Walk with You (სტარკი, ვან დაიკ პარქსი) – 4:42
დუეტი პოლ მაკ-კარტნისთან
Time (სტარკი, სტიუარტი) – 3:49
Everyone Wins (სტარკი, ჯონი უორმენი) – 3:54
1992 წელს b-მხარის სახით გამოცემული სიმღერის ახალი ვერსია
Mystery of the Night (სტარკი, რიჩარდ მარქსი) – 4:05
Can't Do It Wrong (სტარკი, გერი ბერი) – 3:45
Y Not (სტარკი, გლენ ბალარდი) – 3:49
Who's Your Daddy (სტარკი, ჯოს სტოუნი) – 2:29
ჯოს სტოუნის მონაწილეობით
სქოლიო
რინგო სტარის ალბომები
2010 წლის ალბომები
Hip-O Records-ის ალბომები
ალბომები რინგო სტარის პროდიუსერობით
ტიმოთი ჰატონი

ტიმოთი ჰატონი (დ. 16 აგვისტო, 1960, მალიბუ ) — ამერიკელი მსახიობი და რეჟისორი. მან ყველაზე ახალგაზრდამ, 20 წლის ასაკში მიიღო ოსკარი მეორეხარისხოვანი როლის შესრულებისთვის.
ფილმოგრაფია
რესურსები ინტერნეტში
ამერიკელი მსახიობები
დაბადებული 16 აგვისტო
დაბადებული 1960
ოსკარის მფლობელი კინომსახიობები
სუმბატ II არტანუჯელი

სუმბატ II არტანუჯელი, ანთიპატრიკი — აშოტ კეკელას უმცროსი ძე. გურგენ II-ის ძმა.
ატენის ტაძრის ერთ ახალაღმოჩენილ წარწერაში იკითხება: „მამფალი სუმბატ, ძე აშოტისი“-ო. ჩვენი აზრით, აქ უნდა იგულისხმებოდეს სუმბატ II ანთიპატრიკი. თუმცა მას ქრონიკის ავტორი სუმბატ დავითის ძე ამ პატივით არ იხსენიებს, მაგრამ ცნობილია, რომ სუმბატი საერთოდ ხშირად როდი ჩამოსთვლის ამა თუ იმ ბაგრატიონის ყველა პატივს. ზემოთ დამოწმებული წარწერის გამომცემელი, ს. ბარნაველი შემდეგ აზრს გამოსთქვამს: „ისტორიულ თხზულებებში ხსენება მამფალის სუმბატ აშოტის ძისა არ გვხვდება, მხოლოდ ატენის სიონის მე-11–მე-12 საუკუნის (აკად. ივ. ჯავახიშვილის დათარიღებით ფრესკაზე (ზემო ფენა), წარმოდგენილია პორტრეტი, როგორც ეს წარწერიდან ჩანს, სუმბატ აშოტის ძისა. შესაძლოა, იგი იყოს ახლად აღმოჩენილი წარწერის მამფალი სუმბატ, რომელიც, ატენის სიონთან რაღაც დაკავშირების გამო, მოჰყვა რაძრის ახალ მოხატულობაში“ (იხ. სარა ბარნაველი – „ატენის სიონის წარწერები“. საქ. სსრ მეცნიერებათა აკადემიის მოამბე, ტ. VII, №1-2. 1946). ეს აზრი მიუღებელია – უპირველეს ყოვლისა იმიტომ, რომ ფრესკის წარწერაშიც ამ სუმბატს მამფალი არ ეწოდება (იხ. ივ. ჯავახიშვილის „ქართველი ერის ისტორია“. 1913, გვ. 378, სურათი) და, ამას გარდა, საერთოდ X საუკუნის შემდეგ ტაო-კლარჯეთის ბაგრატიონთაგან აღარავინ იხსენიება მამფალის პატივით.
შენიშვნები
სქოლიო
Formica hewitti

Formica hewitti — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
ლადონი

ლადონი — მდინარე საბერძნეთში, პელოპონესის ნახევარკუნძულზე. მდინარე ალფეოსის მთავარი შენაკადი. სათავე აქვს აროანიის ქედზე. სიგრძე დაახლოებით 70 კმ. მდინარე ცნობილია თავისი ჰიდროელექტროსადგურით, რომელიც 1950 წლისათვის აშენდა. აქ არსებულმა კაშხალმა შექმნა ხელოვნური ტბა, რომლის სიგრძემ 15 კმ, ხოლო ფართობმა 2430 ჰა შეადგინა. მდინარეზე გადებულია ქვის ხიდები. პავსანია ამტკიცებდა, რომ ლადონი საბერძნეთის მდინარეებს შორის ყველაზე ლამაზია. მას მნიშვნელოვანი რეპუტაცია ჰქონდა ბერძნულ მითოლოგიაში და მრავალი ისტორია, სადაც კი ლადონს მოიხსენიებდნენ იგი გამორჩეულად ხასიათდებოდა.
იხილეთ აგრეთვე
საბერძნეთის მდინარეების სია
სქოლიო
საბერძნეთის მდინარეები
ბარონი (უისკონსინი)

ბარონი (უისკონსინი)
ბარონი — ქალაქი აშშ-ში, უისკონსინის შტატში, შედის ბარონის ოლქის შემადგენლობაში.
2010 წლის აღწერის მონაცემებით, ქალაქის მოსახლეობა 3 423 ადამიანს შეადგენდა, სიმჭიდროვე 458,9 კაცი/კმ².
ფართობი 7,67 კმ².
გეოგრაფია
აშშ-ის ბიუროს აღწერის მონაცემებით, ქალაქის ფართობი 7,67 კმ²-ს შეადგენდა, აქედან ხმელეთს ფართობია 7,46 კმ², ხოლო წყალს 0,21 კმ² უჭირავს.
იხილეთ აგრეთვე
აშშ-ის ქალაქების სია მოსახლეობის მიხედვით
რესურსები ინტერნეტში
ოფიციალური საიტი
სქოლიო
ბარონის ოლქის ქალაქები
ეკატერინი საკელაროპულუ

ეკატერინი საკელაროპულუ (დ. 30 მაისი, 1956, თესალონიკი) — ბერძენი მოსამართლე და საბერძნეთის სახელმწიფო საბჭოს (უზენაესი ადმინისტრაციული სასამართლოს) პირველი ქალი თავმჯდომარე. საბერძნეთის პრეზიდენტი. თანამდებობა დაიკავა 2020 წლის 13 მარტს.
2020 წლის 15 იანვარს ქვეყნის პრემიერ-მინისტრმა კირაკოს მიცოტაკისმა მისი კანდიდატურა წამოაყენა პრეზიდენტის თანამდებობაზე. 2020 წლის 22 იანვარს ხმათა უმრავლესობით აირჩიეს ქვეყნის პრეზიდენტად და გახდა საბერძნეთის ისტორიაში პირველი ქალი პრეზიდენტი.
ბიოგრაფია
ეკატერინი საკელაროპულუ დაიბადა თესალონიკში. მისი ოჯახი წარმოშობით იყო ქალაქ სტავროპულიდან, ქსანთის პრეფექტურა. იგი სწავლობდა ათენის უნივერსიტეტის სამართლის ფაკულტეტზე. 1980-იანი წლების შუა პერიოდში ეკატერინი გახდა სახელმწიფო საბჭოს წევრი და 2000 წელს დანიშნეს მრჩევლად. 2015 წელს იგი გახდა სახელმწიფო საბჭოს ვიცე-პრეზიდენტი, ხოლო 2018 წლის ოქტომბერში ერთხმად აირჩიეს სახელმწიფო საბჭოს პრეზიდენტად.
იგი იყო სახელმწიფო საბჭოს მოქმედი მოსამართლეების ასოციაციის წევრი. მას სხვადასხვა დროს იურიდიულ ასოციაციაში ეკავა გენერალური მდივნის (1985-1986 წწ.), ვიცე-პრეზიდენტისა (2006-2008 წწ.) და პრეზიდენტის (1993-1995 და 2000-2001 წწ.) თანამდებობები.
ეკატერინი საკელაროპულუ რეგულარულად წერდა სტატიებს სამეცნიერო ჟურნალებში. ასევე მონაწილეობა მიიღო წიგნის „ფინანსური კრიზისი და გარემოს დაცვა სახელმწიფო საბჭოს პრეცედენტულ სამართალში“ დაწერაში.
2020 წლის 22 იანვარს საბერძნეთის 300-კაციანმა პარლამენტმა 261 ხმით აირჩია ქვეყნის პრეზიდენტად.
პირადი ცხოვრება
საკელაროპულუ ცხოვრობს თავის პარტნიორთან, ადვოკატ პავლოს კოცონისთან. მას ჰყავს ერთი შვილი წინა ქორწინებიდან.
სქოლიო
დაბადებული 30 მაისი
დაბადებული 1956
ბერძენი იურისტები
ბერძენი მოსამართლეები
საბერძნეთის პრეზიდენტები